Diari Oficial de la Generalitat Valenciana


Sumari del DOGV 6571, del 22-07-2011 (2011/7782)

Notificació de la sentència dictada en el judici verbal número 1750/2009.
-------------------------------------------------------------------------

### Dades del document

Número de DOGV
:   6571

Data del DOGV
:   22-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7782


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici verbal número 1750/2009. [2011/7782]  
Judici verbal 001750/2009-C  
De: Edifici El Romeral II.  
Procurador: Cristóbal Martínez Agudo.  
Contra: Kedar Prasad Devkuta.  
Procurador/a: -  
En aquest procediment verbal 1750/2009, seguit a instàncies d'Edifici El Romeral II contra Kedar Prasad Devkuta, s'ha dictat la sentència que té l'encapçalament i la dispositiva que, literalment, són com segueix:  
«Sentència 000230/2010  
Procediment: Judici verbal 1750/6815-BI.  
Demandant: Comunitat de Propietaris Edifici El Romeral II.  
Procurador: Cristóbal Martínez Agudo.  
Lletrada: Ana Escobar Sanabria.  
Demandat: Kedar Prasad Devkuta.  
Jutge que la dicta: Magistrat jutge titular: José Luis Fortea Gorbe.  
Lloc: Benidorm.  
Benidorm, 5 de juliol de 2010  
José Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què es fa referència, seguides amb el número 1750/6006-XD, en les quals han sigut part demandant la Comunitat de Propietaris de l'Edifici El Romeral II, que compareix representada pel procurador el senyor Martínez Agudo, i assistida per la lletrada la senyora Escobar Sanabria; i com a part demandada, Kedar Prasad Devkuta, declarat en situació de rebel·lia processal per no haver comparegut de forma legal, malgrat haver estar degudament citat; i en nom del rei, dicte aquesta resolució, fonamentada en els següents:  
Dispositiva  
Primer. Estime de manera íntegra la demanda interposada pel procurador el senyor Martínez Agudo, en nom i representació de la Comunitat de Propietaris Edifici El Romeral II, i condemne el demandat Kedar Prasad Devkuta a pagar a l'actora la quantitat de dos mil quaranta-huit euros i vint-i-tres cèntims (2.048,23 euros), import del deute per despeses comunes amb la comunitat de propietaris en la data d'aquesta resolució, i els interessos legals des de la interpel·lació judicial, que s'incrementaran en dos punts des de la data d'aquesta resolució (article 576 de la LEC), i fins a fer-ne el pagament complet.  
  
Segon. Les costes s'imposen a Kedar Prasad Devkuta.  
Expediu-ne una testimoniança i uniu-la a les actuacions i incloeu l'original en el llibre de sentències.  
Notifiqueu aquesta resolució a les parts personades en el termini dels cinc dies següents al de la seua data, i feu-los saber que no és ferma i que s'hi pot interposar un recurs d'apel·lació per a l'Audiència Provincial d'Alacant; si pertoca, hauran de presentar un escrit de preparació del recurs en aquest Jutjat, en el termini dels cinc dies següents a la notificació (article 455 i següents de la Llei d'Enjudiciament Civil), que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LEC).  
Igualment, faig saber a les parts que, per a la interposició del recurs d'apel·lació indicat més amunt, a més a més cal consignar en el compte d'aquest Jutjat el dipòsit previst en la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, apartat 3, lletra b), en la quantia de 50 euros.  
Aquesta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.  
Publicació. La sentència anterior va ser donada, llegida i publicada pel magistrat/ada jutge/essa que la subscriu, mentre celebrava audiència pública en el dia de la data. En done fe».  
I atés que el demandat esmentat, Kedar Prasad Devkuta, es troba en parador desconegut, s'expedeix aquest edicte a fi que valga de notificació de forma deguda.  
  
Benidorm, 29 de juny de 2011.- El secretari judicial: Tomás Mora Zaragoza.